Ministrstva

Organi v sestavi

Upravne enote

Vladne službe

Številke: 382-37/2020/110

Datum: 20. 03. 2020

Zadeva: **4.** **Obvestilo MJU v zvezi z izvajanjem nujnih in kritičnih storitev na IKT**

Pozdravljeni,

zaradi pospešitev postopkov, ki so povezani z dodeljevanjem namizne delovne opreme, oddaljenih dostopov, podpore uporabnikom, zagotavljanjem informacijske varnosti in čim hitrejšega obveščanja organov državne uprave ter vseh zaposlenih sporočamo, da bomo od 23. 3. 2020 uvedli sistem obveščanja preko spletnih strani, kjer bomo objavljali splošna obvestila in tehnična ter druga navodila:

* <https://www.gov.si/teme/koronavirus/vladni-ukrepi/ukrepi-za-zaposlene-v-drzavni-upravi/> in
* <https://www.gov.si/drzavni-organi/ministrstva/ministrstvo-za-javno-upravo/o-ministrstvu-za-javno-upravo/direktorat-za-informacijsko-druzbo-in-informatiko/>.

**Organe prosimo, da vsakodnevno spremljajo objave informacij!**

Vse centralizirane organe pa ponovno opozarjamo na naslednje zadeve:

**1. Vrnitev računalniške opreme prejšnjih kabinetov ministrov**

Osebe, ki ob menjavi vlade niso več zaposlene v kabinetih ministrov oziroma ne izvajajo več podpornih nalog povezanih z delom kabinetov, naj brez izjem vrnejo prenosne naprave, ki jih bomo na MJU v najkrajšem možnem času pripravili za nove kabinete ministrov.

**2. Poimenski seznami najožjih ministrskih ekip**

Zaradi preverjanja stanja priprave pogojev za delo najožjih ministrskih ekip (državni sekretarji in generalni sekretarji) vas prosimo, da nam čim prej pošljete poimenske sezname teh oseb na elektronski naslov [darija.plevel@gov.si](mailto:darija.plevel@gov.si), da bodo imeli prednost pri vlogah za oddaljen dostop in sigov-cah ter njihovih prioritetah v zvezi s prenosno opremo, ki je morda še nimajo.

**3. Posredovanje podatkov preko Maxime**

Ponovno vas prosimo, da za vse nove ministre in nove sodelavce dosledno uporabljate ustaljene načine posredovanja podatkov preko **Maxime** in obveznih obrazcev (za sigov-ce in oddaljene dostope).

Zahtevke v **Maximo** praviloma oddajajo kadrovske službe, obrazce pa poslovne sekretarke. Prav tako prosimo, da nam dosledno posredujete informacije v zvezi z odhodi zaposlenih iz prejšnjih kabinetov, ki ostajajo v državni upravi, da ustrezno uredimo pravice in morebitne spremembe organizacij pri tistih, ki bodo ostali v javni upravi.

**4. Nepopolni zahtevki za oddaljene dostope**

Obveščamo vas, da nepopolnih zahtev za oddaljene dostope preko aplikacije Maximo oziroma EKC ne bomo mogli realizirati oziroma se bo realizacija zakasnila.

Pri zahtevkih preko Maxime v zvezi z oddaljenimi dostopi prosimo, da natančno navedete ali je posamezni uporabnik oddaljen dostop že uporabljal, pri novih zahtevah za ISL alwasy On pa naj bo nedvoumno ali gre za težavo pri nameščanju (prvi korak), prijavi na isl.gov.si (drugi korak) ali pri sami uporabi po tem, ko sta bila za vsakega posameznega uporabnika že izvedena prva dva koraka.

***Ob tem še opozarjamo, da večina organov, kljub zaprosilu, ni opredelila nujnosti oziroma prioritete za odobritev ISL dostopa, hkrati pa ste/so na sezname uvrščali tudi tiste osebe, ki odobren dostop že imajo ali pa ste/so za iste osebe ponovno pošiljali obrazce, kar podaljšuje čas za odpiranje teh dostopov. Ponovo zaprošamo, da pripravite sezname najnujnejših odobritev (ime in priimek, elektronski naslov, prioritetni dostop (ISL ali VPN) za največ 10 oseb v posameznem ministrstvu na elektronski naslov*** [***geselniki.mju@gov.si***](mailto:geselniki.mju@gov.si)***.***

Prosimo vas, da nam vse zahtevane podatke pošljete najkasneje do **ponedeljka, 23. 3. 2020,** do konca delovnega dne.

Boštjan Koritnik

minister